PSG โอกาสที่หลวงพระบาง
เริ่มชัดเจนขึ้นทุกขณะ กับเขื่อนใหญ่ในสปป.ลาว ที่ชื่อว่า โครงการ LPHPP ซึ่งเป็นโรงไฟฟ้าพลังงานน้ำแบบไหลผ่านตลอดทั้งปี ที่ไม่มีการกักเก็บน้ำ
เริ่มชัดเจนขึ้นทุกขณะ กับเขื่อนใหญ่ในสปป.ลาว ที่ชื่อว่า โครงการ LPHPP ซึ่งเป็นโรงไฟฟ้าพลังงานน้ำแบบไหลผ่านตลอดทั้งปี ที่ไม่มีการกักเก็บน้ำ
21 ต.ค. 2565

เริ่มชัดเจนขึ้นทุกขณะ กับเขื่อนใหญ่ในสปป.ลาว ที่ชื่อว่า โครงการไฟฟ้าพลังงานน้ำหลวงพระบาง (โครงการ LPHPP) ซึ่งเป็นโรงไฟฟ้าพลังงานน้ำแบบไหลผ่านตลอดทั้งปี ที่ไม่มีการกักเก็บน้ำ มีกำลังการผลิตรวม 1,460 เมกะวัตต์ มีสัญญาขายไฟฟ้าทั้งหมดให้กับการไฟฟ้าฝ่ายผลิตแห่งประเทศไทย หรือ กฟผ. ระยะเวลา 35 ปี โดยกำหนดจะเริ่มจำหน่ายไฟฟ้าเข้าระบบเชิงพาณิชย์ในวันที่ 1 ม.ค. 2573…
ล่าสุดมีความชัดเจนเรื่องโครงสร้างผู้ถือหุ้นในบริษัท หลวงพระบางพาวเวอร์ จํากัด (LPCL) ซึ่งเป็นผู้พัฒนาโครงการไฟฟ้าพลังงานน้ำหลวงพระบางแล้ว โดยพบว่ามี 3 กลุ่มทุนใหญ่ ได้แก่ กลุ่มทุนจากฝั่งไทย กลุ่ม ช.การช่าง ซึ่งถือหุ้นทางตรงและทางอ้อมรวมสัดส่วน 52% แบ่งเป็น บริษัท ซีเค พาวเวอร์ จํากัด (มหาชน) หรือ CKP ถือหุ้น 42% และบริษัท ช.การช่าง จํากัด (มหาชน) หรือ CK ถือ 10%
ตามมาด้วยกลุ่มทุนลาว ถือในนามบริษัท พีที จํากัดผู้เดียว (PTS) สัดส่วน 38% ส่วนกลุ่มทุนเวียดนาม โดยบริษัท ปิโตรเวียดนาม พาวเวอร์ จํากัด (PVP) ถือหุ้น 10%…
ก็น่าสนใจนะ แต่เอ๊ะ..!! มาสะดุดตาที่บริษัท พีที จํากัดผู้เดียว นี่แหละ เพราะมีผู้ถือหุ้นใหญ่เป็นนักธุรกิจหญ่ายยยลาวที่ชื่อว่า “เดวิด แวน ดาว”..!!
พอเห็นชื่อ “เดวิด แวน ดาว” ปุ๊บ ก็พลอยทำให้นึกถึงหุ้นอีกตัวหนึ่งปั๊บ นั่นคือ บริษัท พีเอสจี คอร์ปอเรชั่น จำกัด (มหาชน) หรือ PSG ซึ่งแปลงร่างมาจากบริษัท ที เอ็นจิเนียร์ริ่ง คอร์เปอร์เรชั่น จำกัด (มหาชน) หรือ T เมื่อปีที่แล้ว โดยปัจจุบันปรากฏชื่อ “ปณิชา ดาว” ศรีภรรยาของ “เดวิด แวน ดาว” ถือหุ้นใหญ่สัดส่วน 80%…
ทำให้เห็นถึงความเชื่อมโยงระหว่าง PSG กับโครงการไฟฟ้าพลังงานน้ำหลวงพระบางอยู่นะเนี่ย..!?
มีความเป็นไปได้ว่า สิ่งที่ PSG มีโอกาสทางอ้อม หรือจะเป็นทางตรงเลยก็ได้นะ น่าจะเป็นงานโครงสร้างพื้นฐานของโครงการไฟฟ้าพลังงานน้ำหลวงพระบาง เนื่องจาก PSG มีโปรไฟล์เคยรับงานก่อสร้างโครงการเหมืองถ่านหินที่สปป.ลาวมาแล้ว
แหม๊…“เฮียเดวิด แวน ดาว” ในฐานะผู้ถือหุ้นบริษัท หลวงพระบางพาวเวอร์ คงไม่กินยาผิดซอง โยนงานพวกนี้ให้คนอื่นหรอกมั้ง…เชื่อหัวไอ้เรืองสิ
เบื้องต้นเป็นงานที่ PSG จะรับรู้เข้ามาได้ก่อน เพราะงานโครงสร้างพื้นฐานต้องเริ่มดำเนินก่อน…ซึ่งจะช่วยเติมแบ็กล็อก PSG ให้แน่นขึ้น…ส่วนประโยชน์อย่างอื่นก็คงตามมาอีกในอนาคต พอดูออกแหละ..!?
เอ๊ะ…อย่างนี้ก็มีโอกาสที่จะเห็น PSG โตแรงงงส์น่ะสิ หลังจากเริ่มเข้าสู่โหมดการเติบโตอย่างชัดเจน…จากผลงานในไตรมาส 2/2565 ที่พลิกมามีกำไร 267.68 ล้านบาท เมื่อเทียบกับช่วงเดียวกันของปีก่อนที่ขาดทุน 16.08 ล้านบาท ส่งผลให้ช่วง 6 เดือนแรกปี 2565 พลิกมีกำไร 248.67 ล้านบาท เทียบกับช่วงเดียวกันของปีก่อนที่ขาดทุน 31.37 ล้านบาท
ดังนั้น ถ้าไม่สะดุดยอดหญ้าไปซะก่อน ปิดงวดสิ้นปีนี้น่าจะเห็นตัวเลขกำไรแหง ๆ ส่วนจะเป็นเท่าไหร่นั้น…โปรดอดใจรอ…
ถ้ารูปเกมเป็นไปตามนี้ PSG จะเป็นอีกหุ้นที่ได้ประโยชน์จากเขื่อนใหญ่ในสปป.ลาวไปเต็ม ๆ เลยนะ…
อ้อ…ได้ข่าวว่า “เฮียเดวิด แวน ดาว” คอนเน็กชั่นในสปป.ลาวแน่นปึ้กเชียวน้า..!!
เรื่องทั้งหมดก็เป็นเช่นนี้ค่ะคุ้ณณณณ..!!??
…อิ อิ อิ…